CELEX: 31998D0594
Language: hr
Date: 1998-10-06 00:00:00
Title: 98/594/EZ: Odluka Komisije od 6. listopada 1998. o izmjeni odluka Vijeća 79/542/EEZ, 92/260/EEZ, 93/195/EEZ i 93/197/EEZ u vezi s uvjetima zdravlja životinja za uvoz, privremeni pristup i ponovni ulazak registriranih konja iz Tajlanda (priopćena pod brojem dokumenta C(1998) 2962)  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               121
            
         31998D0594
   
               L 286/53
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 6. listopada 1998.
   o izmjeni odluka Vijeća 79/542/EEZ, 92/260/EEZ, 93/195/EEZ i 93/197/EEZ u vezi s uvjetima zdravlja životinja za uvoz, privremeni pristup i ponovni ulazak registriranih konja iz Tajlanda
   (priopćena pod brojem dokumenta C(1998) 2962)
   (Tekst značajan za EGP)
   (98/594/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezine članke 12., 13., 15. i 16. te alineju ii. točke 19.,
   budući da je Odlukom Vijeća 79/542/EEZ (2), kako je zadnje izmijenjena Odlukom Komisije 98/146/EZ (3), uspostavljen popis trećih zemalja iz kojih države članice odobravaju uvoz goveda, svinja, kopitara, ovaca i koza, svježeg mesa i mesnih proizvoda;
   budući da su uvjeti zdravlja i veterinarski certifikat za privremeni pristup registriranih konja, njihov ponovni ulazak nakon privremenog izvoza, te njihov uvoz predviđeni u odlukama Komisije 92/260/EEZ (4), 93/195/EEZ (5) i 93/197/EEZ (6), kako su sve zadnje izmijenjene Odlukom 98/360/EZ (7);
   budući da se, slijedom veterinarske misije Zajednice u Tajlandu čini da je situacija u pogledu zdravlja životinja u toj zemlji zadovoljavajuća s obzirom na bolesti kopitara i da je nadziru dobro strukturirane i organizirane službe;
   budući da su se odgovorna veterinarska tijela Tajlanda obvezala izvijestiti Komisiju i države članice teleksom, telefaksom ili telegramom u roku od 24 sata od potvrđivanja pojave bilo koje bolesti spomenute u Prilogu A Direktivi 90/426/EEZ ili donošenja politike cijepljenja protiv tih bolesti ili promjena u takvoj politici i unutar primjerenog vremena promjena u uvoznoj politici s obzirom na kopitare;
   budući da se uvjeti zdravlja životinja i veterinarski certifikat moraju donijeti u skladu sa situacijom u pogledu zdravlja životinja dotičnih zemalja; budući da se ovaj slučaj odnosi samo na registrirane konje;
   budući da se odluke 79/542/EEZ, 92/260/EEZ, 93/195/EEZ i 93/197/EEZ trebaju primjereno izmijeniti;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   U dijelu 2. Priloga Odluci 79/542/EEZ, u posebnom stupcu za kopitare, umeće se sljedeći redak u skladu s abecednim redom koda ISO-a:
   
      
                  „TH
               
               
                  Tajland
               
               
                  x”
               
            
   Članak 2.
   Odluka 92/260/EEZ mijenja se kako slijedi:
   
               1.
            
            
               „Tajland” se dodaje na popis trećih zemalja u skupini C Priloga I.
            
         
               2.
            
            
               „Tajland” se dodaje na popis trećih zemalja u naslovu zdravstvenog certifikata izloženog u Prilogu II. C.
            
         
               3.
            
            
               U točki III. Priloga II. C, dodaje se sljedeći stavak:
               
                           „(l)
                        
                        
                           Ako kopitar dolazi iz Tajlanda, podvrgnut je testu fiksacije komplemenata na sakagiju dana … (5) i na durinu dana … (5), i to u roku od 10 dana od izvoza s negativnim nalazom od 1 u 10 (4)”.
                        
                     
         
               4.
            
            
               U napomeni (6) Priloga II. C, „Hong Kong, Japan, Makao, Malezija (poluotok) i Singapur” zamjenjuju se s „Hong Kong, Japan, Makao, Malezija (poluotok), Singapur i Tajland”.
            
         
               5.
            
            
               „Tajland” se dodaje u treću alineju poglavlja III. točke (d) Priloga II. A, B, C, D i E.
            
         Članak 3.
   Odluka 93/195/EEZ mijenja se kako slijedi:
   
               1.
            
            
               „Tajland” se dodaje na popis trećih zemalja u skupini C Priloga I.
            
         
               2.
            
            
               „Tajland” se dodaje na popis trećih zemalja u naslovu zdravstvenog certifikata izloženog u Prilogu II. C.
            
         Članak 4.
   Odluka 93/197/EEZ mijenja se kako slijedi:
   
               1.
            
            
               „Tajland” se dodaje na popis trećih zemalja u skupini C Priloga I.
            
         
               2.
            
            
               U naslovu veterinarskog certifikata izloženog u Prilogu II. C, „Hong Kong, Japan, Makao, Malezija (poluotok) i Singapur” zamjenjuju se s „Hong Kong, Japan, Makao, Malezija (poluotok), Singapur i Tajland”.
            
         
               3.
            
            
               U točki III. Priloga II. C, dodaje se sljedeći stavak:
               
                           „(m)
                        
                        
                           Ako kopitar dolazi iz Tajlanda, podvrgnut je testu fiksacije komplemenata na sakagiju dana … (4) i na durinu dana … (4), i to u roku od 21 dana od izvoza s negativnim nalazom od 1 u 10 (4)”.
                        
                     
         
               4.
            
            
               U napomeni (5) Priloga II. C, „Hong Kong, Japan, Makao, Malezija (poluotok) i Singapur” zamjenjuju se s „Hong Kong, Japan, Makao, Malezija (poluotok), Singapur i Tajland”.
            
         Članak 5.
   Ova je Odluka upućena državama članicama.
   
      Sastavljeno u Bruxellesu 6. listopada 1998.
      
         
            Za Komisiju
         
         Franz FISCHLER
         
            Član Komisije
         
      
   
   
      (1)  SL L 224, 18.8.1990., str. 42.
   
      (2)  SL L 146, 14.6.1979., str. 15.
   
      (3)  SL L 46, 17.2.1998., str. 8.
   
      (4)  SL L 130, 15.5.1992., str. 67.
   
      (5)  SL L 86, 6.4.1993., str. 1.
   
      (6)  SL L 86, 6.4.1993., str. 16.
   
      (7)  SL L 163, 6.6.1998., str. 44.